Document ID: /roh_data/filtered/fineweb-2-filterrobots_roh.jsonl.gz/23848

Cun gronda maioritad ha la chombra gronda acceptà las propostas da cumpromiss, ed ha uschia decidì auter ch'il Cussegl dals chantuns.
La pli gronda midada è, ch'i na dat nagina excepziun dal scumond da construcziun per abitaziuns che vegnan scrittas ora a fit, las uschè numnadas abitaziuns da plattafurma.
Cumpromiss ha sfullà via
Il glindesdi saira eran las partidas PPS e PLD sa cunvegnidas ad in cumpromiss cun ils iniziants. Sin basa da quest cumpromiss ha la maioritad dal Cussegl naziunal alura decidì d’entrar en materia. Propostas da betg entrar eran vegnidas da la sanestra.
Las conturas dal cumpromiss
Ils iniziants èn pronts da desister dad in referendum, sch'i na dat naginas excepziuns per novas abitaziuns secundaras che vegnan scrittas ora permanentamain en l'internet per dar a fit.
Ed ils burgais desistan sin 3 excepziuns:
- stritgar abitaziuns da plattafurmas (era abitaziuns ch'èn scrittas ora en l'internet na dastgan betg pli vegnir bajegiadas)
- hotels ch'èn passa 25 onns vegls na pon betg vegnir midads dal tut en abitaziuns secundaras (sulet per la mesadad)
- la pussaivladad da midar chasas veglias en abitaziuns secundaras vegn restrenschida
RR novitads 23:00/RR novitads 11:00